அவனுடைய வெறி விநாடிக்கு விநாடி வளர்ந்தது.  “ராதா நம்மைக் கவனிக்க மாட்டாயே, தயவு இல்லையே” என்று கேட்பான், சிரித்துக்கொண்டே.  “என்ன வேண்டும் கருப்பையா சொல்லேன்” என்பாள் ராதா.  கருப்பையா பெருமூச்சுவிடுவான்.  “கொஞ்சம் தாகந்தீர, உன் கையால் தண்ணீர் கொடம்மா” என்பான்.  ராதா விசாரத்துடன் நீர் தருவாள்.  “ஏனம்மா முகம் வாட்டமாக இருக்கிறது” என்பான்.  “ஒன்றுமில்லையே” என்று கூறுவாள் ராதா. 